تەیف سامی

تەیف سامی محەممەد () سیاسەتمەدارێکی عێراقییە و وەزیری داراییی ئێستای عێراقە. پێشتر پۆستی بریکاری وەزیری دارایی و بەڕێوەبەری گشتیی بەشی بوودجەی وەزارەتەکەی بەدەستەوە بووە. لە ٢٠٢٢ خەڵاتی نێونەتەوەییی ژنانی بوێری پێ بەخشرا.

 کارەکان 
دوای تەواوکردنی خوێندن، ئاواتەکەی کارکردن بوو لە بواری دیپلۆماسیدا. لە ١٩٨٥ و لە ساڵانی شەڕی ئێران و عێراق، لە وەزارەتی دارایی دامەزراوە. تەیف گوتی: «زۆرینەی تیمەکە کاتێک دامەزرا ژن بوون چونکە پیاوەکان لە دژی ئێران لە شەڕدا بوون.» تەیف لە ڕێگەی پلەکانی ناوی وەزارەتەکەوە بەردەوام بوو لە بەرزبوونەوە تا داگیرکردنی عێراق لەلایەن ئەمریکاوە لە ٢٠٠٣ کاتێک حکوومەتی سەددام حوسێن ڕووخا. پاشان کرا بە بەڕێوەبەری گشتیی بەشی بوودجە کە ئەو پۆستەی بۆ ماوەی ١٩ ساڵ بەڕێوە برد، سەرەڕای ئەوەی لە عێراقی دوای داگیرکاریدا پشکی تائیفی ھەبوو. پێگەی فەرمانگەی کاروباری پەروەردەیی و ڕۆشنبیری ڕای گەیاند کە تەیف لە ٢٠١٩ وەک یاریدەدەری وەزیری دارایی و، لە ٢٠٠٥ وەک جێگری بەڕێوەبەری بەشی بوودجە لە وەزارەتی دارایی دەستنیشان کراوە. تەیف شێوازێکی جیاوازی قسەکردنی ھەیە و بەم شێوەیە وەسفی دەکات: «دەڵێن دەنگم بەرزە و شەڕانگێزم، بەڵام ئەوە تەنھا شێوازی قسەکردنمە. کاتێک شتێک ڕوون دەکەمەوە جۆش و خرۆش دەبم.»https://web.archive.org/web/20220310144255/https://7al.net/2022/03/10/%D8%B7%D9%8A%D9%81-%D8%B3%D8%A7%D9%85%D9%8A/elkarmaly/news/https://web.archive.org/web/20220312052712/https://eca.state.gov/iwocprofiles/taif-sami-mohammed-iraqhttps://web.archive.org/web/20220228145315/https://www.alkhaleej.ae/2021-03-29/%D8%B7%D9%8A%D9%81-%D8%A7%D9%84%D8%B3%D8%A7%D9%85%D9%8A-%D8%AD%D8%A7%D8%B1%D8%B3%D8%A9-%D8%A7%D9%84%D9%85%D9%8A%D8%B2%D8%A7%D9%86%D9%8A%D8%A9-%D8%A7%D9%84%D8%B9%D8%B1%D8%A7%D9%82%D9%8A%D8%A9/%D8%A3%D8%B3%D9%88%D8%A7%D9%82-%D8%B9%D8%A7%D9%84%D9%85%D9%8A%D8%A9/%D8%A7%D9%82%D8%AA%D8%B5%D8%A7%D8%AF

 سەرچاوەکان 

پۆل:ئەو ژنانەی خەڵاتی نێونەتەوەییی ژنانی بوێریان وەرگرتووە
پۆل:دەرچووانی زانکۆی بەغدا
پۆل:زیندووان
پۆل:لەدایکبووانی ١٩٦٣